2019. gada 16. jūlijā Noteikumi Nr. 356

Rīgā (prot. Nr. 33 69. §)

**Grozījumi Ministru kabineta 2013. gada 15. janvāra noteikumos Nr. 40 "Noteikumi par pievienotās vērtības nodokļa deklarācijām"**

Izdoti saskaņā ar

Pievienotās vērtības nodokļa likuma

116. panta trešo daļu un
140.1 panta četrpadsmitās daļas 4. punktu

Izdarīt Ministru kabineta 2013. gada 15. janvāra noteikumos Nr. 40 "Noteikumi par pievienotās vērtības nodokļa deklarācijām" (Latvijas Vēstnesis, 2013, 17., 198., 244. nr.; 2014, 195. nr.; 2016, 20., 127., 250. nr.; 2017, 148., 218., 248. nr.) šādus grozījumus:

1. Aizstāt 8. un 9. punktā vārdus un skaitli "un [119. panta](https://likumi.lv/ta/id/254279#p119) pirmajā daļā noteiktajam deklarācijas iesniegšanas un nodokļa iemaksāšanas valsts budžetā brīdim" ar vārdiem "noteiktajam deklarācijas iesniegšanas brīdim".

2. Svītrot 10. punktā vārdus "un nodokļa iemaksāšanai valsts budžetā".

3. Izteikt 17.31. apakšpunktu šādā redakcijā:

"17.31. (S) rindā – nodokļa summu, ko aprēķina, izmantojot šādu formulu:

52. rinda + 53. rinda + 53.1 rinda + 54. rinda + 55. rinda + 56. rinda + 56.1 rinda + 57. rinda;".

4. Izteikt 23.1. apakšpunktu šādā redakcijā:

"23.1. katru attaisnojuma dokumentu par saņemtajām precēm un pakalpojumiem (piemēram, nodokļa rēķinu, kredītrēķinu, kases čeku, kvīti vai bezskaidras naudas maksājuma dokumentu, muitas deklarāciju), kurā norādītā preču un pakalpojumu kopējā vērtība bez nodokļa ir 150 *euro* vai vairāk. Ja attaisnojuma dokumentā ir norādīti darījumi ar dažādām likmēm vai nodokļa piemērošanas režīmiem, tad katru darījumu norāda atsevišķi;".

5. Svītrot 25.3.8.4apakšpunktā vārdus "saņemtajiem pakalpojumiem un".

6. Izteikt 31.1. apakšpunktu šādā redakcijā:

"31.1. katru attaisnojuma dokumentu, uz kura pamata ar darījuma partneri – reģistrētu nodokļa maksātāju – ir veikti darījumi – piegādātas preces un sniegti pakalpojumi (piemēram, nodokļa rēķinu, kases čeku, kvīti vai bezskaidras naudas maksājuma dokumentu, muitas deklarāciju) – un kurā norādītā preču un pakalpojumu kopējā vērtība bez nodokļa ir 150 *euro* vai vairāk. Ja attaisnojuma dokumentā ir norādīti darījumi ar dažādām likmēm vai nodokļa piemērošanas režīmiem, tad katru darījumu norāda atsevišķi;".

7. Papildināt noteikumus ar 76., 77. un 78. punktu šādā redakcijā:

"76. Grozījumi šo noteikumu 25.3.8.4 apakšpunktā attiecībā uz pievienotās vērtības nodokļa deklarācijas un tās pielikumu aizpildīšanu un iesniegšanu piemērojami, sākot ar 2019. gada (jūlija, trešā ceturkšņa) taksācijas periodu.

77. Grozījumi šo noteikumu 17.31., 23.1.un 31.1. apakšpunktā attiecībā uz pievienotās vērtības nodokļa deklarācijas un tās pielikumu aizpildīšanu un iesniegšanu piemērojami, sākot ar 2019. gada 1. augustu.

78. Grozījumi šo noteikumu 8., 9. un 10. punktā attiecībā uz pievienotās vērtības nodokļa deklarācijas un tās pielikumu aizpildīšanu un iesniegšanu piemērojami, sākot ar 2021. gada 1. janvāri."

Ministru prezidents A. K. Kariņš

Finanšu ministra vietā –

veselības ministre I. Viņķele